ועדת העבודה והרווחה, כנסת 25, פרוטוקול מספר 155, 2024-01-30 00:00

ישראל אייכלר: ברוכים הבאים לישיבת ועדת העבודה והרווחה, הצעה לדיון מהיר בנושא נוהל פסילת רישיון וחידושו עבור פצועי המלחמה, של חה"כ רון כץ, חה"כ יעקב אשר

ישראל אייכלר:  מאז ה-7 באוקטובר מדינת ישראל במלחמה קשה שגובה מספר גבוה של פצועים בדרגות חומרה שונות, לכן הם מציעים לאשר את נוהל פסילת רישיון וחידושו ולמנוע את הביורוקרטיה עבור פצועי המלחמה

ישראל אייכלר:       נמצא איתנו המציע, חבר הכנסת, הרב יעקב אשר

ישראל אייכלר:  בבקשה, תסביר

תודה לך, אדוני היושב-ראש

 הצטרפתי להצעתו של חבר הכנסת רון כץ שאני מבין שלא יכול להגיע לדיון

 אני באמצע ניהול ועדה שלי, אז גם לא אוכל לצערי הרב, מה שאני לא נוהג, לבוא, לשאול את השאלות ולא לחכות לתשובות, אבל אני אפקיד בידך הנאמנות את התשובות ואת הפתרונות

      ברור לכולנו שהסוגיה הזאת היא סוגיה שהמדינה כמדינה חייבת לנהוג, זה לא רק רגישות

 זה לא איזה שאלה של סיוע, זה פשוט חובה שלנו, ודאי לפצועי מלחמה, לפצועי צה"ל שבאופן אוטומטי ברגע שאדם נפצע, עד כמה שאני יודע נכון, אז עוצרים את הרישיון, התלייה ובדיקה וכו'

 אני לא בא לבקש הקלות בבדיקה, חלילה, כי זה פיקוח נפש וזה פיקוח נפש, אבל אני בא ואומר דבר אחד, שלא יכול להיות מצב שהדבר הזה שהוא בעצם חלק מהריפוי, חלק מהחזרה לשגרה, חלק מהחזרה לחיים בכלל, הנהיגה, תותלה ותרד לאיזושהי ביורוקרטיה או לאיזה שהן בעיות כאלה ואחרות

      אני מציע, אדוני היושב-ראש, לשמוע קודם כל מה התהליך היום

 אני הייתי בונה מסלול ייעודי לעניין הזה

 אגב, ביטוח לאומי עשו מסלול כזה לאנשים שמאושפזים בבית חולים, דרך בית החולים

 העובד הסוציאלי מגיש את התביעה

 אנחנו יודעים שלצערנו הרב יש הרבה תלונות על הפעילות של המרב"ד

 אני מקבל הרבה תלונות

 אני לא רוצה לתת דוגמאות כי הן לא קשורות כרגע לנושא הדיון של עכשיו, אבל ברור דבר אחד, שאם אדם עבר את זה, הוא חוזר ומשתקם ורוצה לחזור לחיים כמה שיותר מהר

 אני אומר לכם כאחד שטייל לאחרונה ופגש הרבה מאוד אנשים כאלה, זה חלק מהריפוי שלהם

 זה חלק מהחובה שלנו לתת להם לחזור לעניינים, מה שנקרא, מהר

 זה נותן להם ביטחון עצמי, זה נותן להם את האפשרות לחשוב הלאה על העסק שלהם או על המשפחה שלהם ולא להפוך לנטל שבסוף המדינה משלמת את זה מכיוון אחר, לכן אני מציע לבחון את הדרך, כמה זמן לוקח הדבר הזה, למה זה לוקח כל כך הרבה זמן, איך אפשר לקצר את התהליכים בלי כמובן להיכנס לספקות של פיקוח נפש אחרים

      אני הייתי מציע בוודאי לאור התקופה הקשה שלנו עכשיו שהתווספו במכה אחת אלפי אנשים שנמצאים בהגדרה לפחות הראשונית של התליית הרישיון, מסלול VIP מהיר, יעיל שאולי אפשר להתחיל אותו כבר מבית החולים, כי כבר בבית חולים בשחרור הם יודעים לכתוב הרבה דברים לרופא המטפל וכו', אז הם גם יודעים לכתוב שלא נראה על מצבו שהוא צריך להיות בעייתי, ואז כשהמרב"ד מקבל את זה הוא כבר יודע שהוא לא צריך להתעמק יותר מידי בחקירת העניין כי כבר עברו על זה מיטב הרופאים באותה מחלקה איפה שהוא היה

רות פרמינגר: אבל הוא עושה להם אובר רולינג על זה

אני חושב שלעשות אובר רולינג על טופס לשחרור של בית חולים שיבא הוא טעות

 איפה הוא כן נכון? אם בבית החולים יצוין שיש לו בעיה של אי יציבות, שם שהבדיקה תהיה יותר דקדקנית, זאת אומרת להפוך את זה לסוג א', סוג ב', סוג ג' לא במובן הסוג הלא חיובי אלא פשוט זה עצות ניהוליות

 אני בעברי מגיע מהתחום הזה, לכן אני אומר

 יש דברים שביום שמגיעים, לדעתי לא צריך לעבור 24 שעות ולתת להם את הרישיון

 יש דברים שאולי ייקחו יומיים-שלושה

 יש דברים הרבה יותר עמוקים ושם אולי עוד רופא צריך לראות או לבדוק את זה

 בסדר, אבל אז קיצרנו

 קודם כל הורדנו את הכמויות כי אנחנו מקווים שרובם שיוצאים באמת יכולים להוציא כבר מצב שזה אפשרי, לכן אדוני היושב-ראש, אני חושב שחייבים גם תהליך של מסלול VIP מה שנקרא, ובתוך המסלול הזה גם לחלק את זה למסלול מהיר מאוד שזה רק אישור טכני וקדימה, ולא אובר רולינג של כל העניין החדש ולכנס עכשיו ועדת רופאים, ואין לנו כרגע כי בדיוק הוועדה, נגמר החוזה האישי

 אני מכיר את הדברים האלה

      אם אנחנו עושים את זה לפצועים בכלל אבל לפצועי מלחמה בפרט, אנחנו פשוט עושים עוול לא יתואר לאנשים שתורמים את עצמם למאבק של כולנו, לניצחון של כולנו, ובאים עכשיו ומתחילים להיתקל בביורוקרטיות

 אני חושב, אדוני היושב-ראש, שזה חשוב מאוד

 אני אשמח מאוד להתעדכן איתך אחר כך

 בהחלט צריך לצאת מכאן כדי להגיד דברים מאוד ברורים בעניין ולתקן את המעוות הזה

 תודה רבה

ישראל אייכלר: תודה רבה, יושב-ראש ועדת הפנים, חבר הכנסת יעקב אשר

ישראל אייכלר:  ההצעה לדיון הזאת משתלבת מאוד יפה בדיון שהיה לנו החודש הזה

ישראל אייכלר:  ב-4

ישראל אייכלר: 12

ישראל אייכלר: 23 היה לנו דיון בנושא היערכות המרב"ד לטיפול בפניות של נפגעי מלחמה, וזה כולל כמובן גם את פצועי צה"ל וגם את נפגעי המלחמה האזרחיים

ישראל אייכלר:  אנחנו שמענו את הדברים גם מהמנהל הרפואי של המרב"ד שהיה פה, ד"ר דאדון, והגב' פרמינגר, יושבת-ראש ועדת חקיקה של ארגון נפגעי פעולות איבה, וגם אנשים שנמצאים גם עכשיו, ד"ר חגי אמיר וכל האנשים החשובים שנמצאים פה היום, לכן הדיון שלנו הוא גם דיון מהיר כפי בקשת הנשיאות, וגם דיון מעקב בנושא שאנחנו עסקנו בו לפני כחודש, כי הנושא הפך ליותר דחוף ולא פחות דחוף

ישראל אייכלר:  ככל שעוברים הימים והמלחמה נמשכת ואנשים נפצעים, אז הנושא נהיה יותר ויותר דחוף

ישראל אייכלר:       אני מבקש ממשרד הביטחון שהנושא הוא ישירות פצועי צה"ל, הדר קרמר, תעדכני אותנו איפה אתם עומדים מאז שדיברנו בשעתו לפני כחודש ועד היום

הדר קרמר: אנחנו בעצם בנינו מנגנון שיקצר את התהליכים בהפניות שלנו למרב"ד

הדר קרמר:  רק חשוב לי לציין שההפניות שאנחנו מפנים למרב"ד זה אחרי שנקבע לאותם הפצועים אחוזי נכות

הדר קרמר:  הם עברו ועדה והוכרו עקרונית על ידנו

הדר קרמר:  מה שתיאר פה מקודם חבר הכנסת, מדובר על אותם פצועים שמופנים למרב"ד עקב הפציעה שלהם, כבר בבית החולים, זאת אומרת שמי שמפנה אותם למרב"ד זה אותו רופא בבתי החולים

הדר קרמר:  שם פצועים שטרם הוכרו אצלנו ולנו אין נגישות בהפניה הזאת

הדר קרמר:       אותם פצועים שהוכרו הכרה עקרונית ונקבע להם אחוזי נכות ורוצים לממש את הזכאות לרכב רפואי דרך משרד הביטחון, בעצם בעבר כמו שאתה יודע, היו מופנים אוטומטית למרב"ד

הדר קרמר:  היום בעקבות החקיקה בזכותך בחודש ספטמבר נדרש קודם כל בחינה של הרופא ורק את אותם נכים שחשב הרופא שיש צורך בבדיקת מרב"ד, בעצם אנחנו מפנים אותם למרב"ד

הדר קרמר:  זה בעצם יצמצם את הפניות למרב"ד

הדר קרמר:       מה שכן רצינו עוד יותר להקל על התהליך, וגם שלא נעביר את כל אותם הפגימות שמוכרים אצלנו למרב"ד, אלא חילקנו וסיווגנו את הפגימות שלנו, את ספר הליקויים לשלוש קבוצות, אחד שמחייב הפניה למרב"ד, שני שלא מחייב הפניה למרב"ד, לא רלוונטי בכלל, והשלישי שמחייב בעצם בחינה של רופא

הדר קרמר:  מבחינת אחוזי הסיווג לא ראינו שהתוצאה מספקת, אז בשיתוף עם המרב"ד הלכנו על מנגנון עוד יותר מקל

הדר קרמר:  בנינו שאלון רפואי בשיתוף איתם

הדר קרמר:  נותנים לנו את האפשרות לצפות בדיווח 12ב, דיווח שהוא מסכן חיים, זאת אומרת שאם אותו נכה, לא עלה מהשאלון הרפואי שלו שום ממצא ואנחנו באגף בדקנו שאין דיווח במרב"ד, יקבל הפניה למימוש זכאותו לרכב רפואי ויצמצם את הפניות משמעותית למרב"ד

הדר קרמר:  כמובן שאם עלה ממצא מהשאלון הרפואי או שקיים דיווח כזה במרב"ד, אין לנו ברירה אלא להפנות אותם למרב"ד

הדר קרמר:       השאלון, סיימנו לתקף אותו

הדר קרמר:  מבחינת אישור צפייה בדיווח הזה אנחנו ממתינים לאישור הלשכה המשפטית של מרב"ד

ישראל אייכלר: מי ממלא את השאלון הרפואי?     

הדר קרמר: הפצוע עצמו ממלא שאלון רפואי

ישראל אייכלר: אבל הוא לא יכתוב שם דברים שלא - - -      

הדר קרמר: זה הצהרה

הדר קרמר:  בסוף אנחנו רוצים הצהרה

הדר קרמר:  כמובן בכל מקרה הרופאים אצלנו עוברים על מה שהוא מילא

הדר קרמר:  אין לנו את המידע שיש בקופות החולים

ישראל אייכלר: בסיכום של הישיבה הקודמת ביקשנו בסעיף 3 שמשרד הביטחון יקים מרב"ד עצמאי לנכי צה"ל

ישראל אייכלר:  עד שהמרב"ד יתחיל לעבוד ביקשנו שלקראת הישיבה עם אגף השיקום נביא הצעה לפתרון לתוך התקופה הזאת

ישראל אייכלר:  כך גם ביקשנו מהביטוח הלאומי וגם אנחנו רוצים לגבי הנפגעים

ישראל אייכלר:  השאלה אם המנגנון הזה של השאלון זה סך הכול מה שעשיתם או שגם יש לכם רופאים ואנשים שיכולים לתת אישור שהאיש הזה פצוע אמנם ברגל אבל אין לו שום בעיה לנהוג, כדי שהוא יהיה ראוי לקבל את הרישיון שלו חזרה מייד בלי לחכות לתור במרב"ד

הדר קרמר: בסוף הסמכות הבלעדית לקבוע אביזרי בטיחות לנהיגה - - -     

ישראל אייכלר: אביזרים, אני מבין

ישראל אייכלר:  אביזרים, אין לכם אפשרות לעשות את זה, אבל לגבי כשירות לרישיון נהיגה בלי קשר לרכב

הדר קרמר: זה מה שאני אומרת

הדר קרמר:  אנחנו בדיוק מצמצמים

הדר קרמר:  בנוסף לזה שסיווגנו את אותן הפגימות אצלנו בספר הליקויים, שלא יהיה מחויב מרב"ד

הדר קרמר:  כאלה שאין לנו ברירה הם יצטרכו להגיע למרב"ד

ישראל אייכלר: בשביל הרכב

הדר קרמר: לא, רק בגלל הפגימה

הדר קרמר:  פגימה אורתופדית, יחויב קטועי רגליים, ידיים שהם צריכים אביזרי בטיחות

הדר קרמר:  הם מחויבים להגיע למרב"ד

ישראל אייכלר: לכם אין מחלקה או יחידה או כמה רופאים מומחים? זה מה שביקשנו שתעשו לפחות באופן זמני עד שהעניין יוסדר

ישראל אייכלר:  תיכף נראה על אפשרויות אחרות, שהמכונים עצמם בבתי החולים השיקומיים יתנו

ישראל אייכלר:  אתם כמשרד הביטחון לא יכולים לעשות? אני מדבר על המינימום, רישיון נהיגה

הדר קרמר: הסמכות החוקית לאשר את זה, זה המרב"ד

הדר קרמר:  אין לנו סמכות חוקית לאשר את זה ולכן אנחנו כן יכולים לעשות וזה מה שאנחנו עושים - - -      

ישראל אייכלר: רק את הפרוצדורה של שאלון

הדר קרמר: מצמצמים את הפניות, בין אם זה סיווג ספר הליקויים

הדר קרמר:  במקומות שמחייב הסתכלות של הרופא אנחנו גם שם ממלאים שאלון

הדר קרמר:  גם שם אנחנו מצמצמים עד כמה שאנחנו יכולים מבחינה חוקית

ישראל אייכלר: יש לכם הרבה רופאים

ישראל אייכלר:  הם לא יכולים לתת אישור?     

הדר קרמר: בסוף זה הסמכות החוקית של המרב"ד

רות פרמינגר: זה בדיוק מה שאפשרו בחקיקה אצל היושב-ראש, שיהיה לכם את הסמכות לעשות את זה

רות פרמינגר:  אתם מחזירים את זה אחורית

יאיר גולן: אני ברשותך רוצה להתייחס

ישראל אייכלר: בבקשה

יאיר גולן: אבנר גולן, נציג ארגון נכי צה"ל

יאיר גולן:  קודם כל אני מאוד מכבד את מה שאמרה הדר, אבל אני רוצה לדייק את הדברים

יאיר גולן:  ב-1

יאיר גולן: 9 נכנס תיקון חוק מס' 32 בעזרתך האדיבה מאוד, ונקבע בין היתר בנושא מרב"ד שנכה שיש לו רישיון נהיגה ובלבד שהמרב"ד לא קבע אי כשירות

יאיר גולן:  אגף השיקום, בזמן שהחוק אושר בקריאה שנייה ושלישית לדעתי היה אמור להתארגן לפני שהחוק יכנס ב-1

יאיר גולן: 9 לתוקף

יאיר גולן:  מאז ועד היום החוק לא מבוצע

יאיר גולן:  נכים נשלחים עדיין על ידי משרד הביטחון לבדיקת כשירות במרב"ד ותקועים שם חצי שנה, ארבעה חודשים, שלושה חודשים

יאיר גולן:  כפי שאמר חבר הכנסת אשר, צריכים להחזיר אותם לחיי השגרה, בין היתר גם את הפצועים החדשים שנכנסים למערכת

יאיר גולן:       מה שקרה בעצם, אגף השיקום עושה איזושהי עבודה פנימית שאני כרגע נחשפתי לכמה דברים שהם מקדמים שם

יאיר גולן:  בשורה התחתונה החוק לא מבוצע ונכי צה"ל בעצם מתעכבים בלקבל את רישיון הנהיגה

יאיר גולן:  בדיון הקודם ב-4

יאיר גולן: 12 אכן הטלת משימה על אגף שיקום

יאיר גולן:  אין לי מושג מה נעשה שם

יאיר גולן:  אנחנו לא מעודכנים בהתקדמות, אבל אני רוצה לציין בפניך שאני ביקשתי בדיון הקודם להפריט חלק מהבדיקות שהמרב"ד עושה לבתי חולים כמו לוינשטיין, כמו בני ציון, כמו בית חולים שיבא, ששם יש להם את הכלים לבדוק כשירות נהיגה

יאיר גולן:  בין היתר אגף השיקום מעסיק חברה בשם מדיטון שהיא נמצאת איתם בהתקשרות בעניינים אחרים, שלהם יש סמכות של המרב"ד לבדוק כשירות נהיגה

יאיר גולן:  אני לא מבין עד היום מדוע אגף השיקום לא בעצם ביצע התקשרות גם בנושא כשירות נהיגה? מה שקורה היום, הנושא הזה נזרק בין רופא לרופא

יאיר גולן:  רופאים לא רוצים לקבל באגף שיקום את ההחלטה כי הם לא מכירים את התיק הרפואי בקופות החולים ואין להם מושג האם הנכה, יש לו מחלות רקע נוספות שבעצם מגבילות אותו בכשירות נהיגה, והם מסתכלים רק על הצד של הנכות המוכרת

יאיר גולן:       מה שיש לעשות, אדוני היושב-ראש, לחייב את משרד הביטחון לבצע התקשרות עם חברת מדיטון שהיא עובדת איתם בנושאים אחרים על מנת להקל על נכי צה"ל ולשלוח אותם לבדיקה דרך מדיטון

יאיר גולן:  מדיטון יעשה את המיפוי הראשוני של פגימות לפי סעיף 12ב לפקודות התחבורה, איזה פגימות מחייבות בדיקת כשירות, ואני מניח שגם משרד התחבורה יעשה עדכון של פקודה 12ב להפחית כמה שיותר מחלות שלא יצטרכו להגיע למרב"ד בכלל

יאיר גולן:  בנוסף, לייעל את התהליך בזה שלשלוח לבית חולים לוינשטיין, לחברת מדיטון

יאיר גולן:      הרובד השני זה נושא של הפצועים החדשים שחלקם קטועים

יאיר גולן:  בנושא תו חניה אני רוצה להתייחס

יאיר גולן:  לא יעלה על הדעת שנכים קטועים, פצועים שהם עדיין לא נכים, הם נמצאים כרגע במעמד 03

יאיר גולן:  אגף השיקום בעצם טרם העמיד אותם לוועדה רפואית, טרם קבע להם דרגת נכות אבל מה שכן, אגף השיקום על מנת להקל עליהם, מבצע להם אפשרות לשכור רכב לתקופה זמנית ואפשרות לתו חניה

יאיר גולן:  אני הבנתי שתו החניה מוענק לשנה, זמני

יאיר גולן:  למה נכים קטועים צריכים לקבל תו נכה לשנה, זמני? הגדם הרי ממילא לא יצמח, אז מראש צריך לסכם עם משרד הרישוי להנחות את משרד הביטחון שברגע שפצוע קטוע, טרם נקבע לו דרגת נכות יקבל תו נכה לצמיתות

יאיר גולן:  דיברתי על זה עם נזרי

יאיר גולן:  אין שום בעיה בנושא הזה

יאיר גולן:  למה נותנים להם את זה לשנה? אני מבקש גם התייחסות

ישראל אייכלר: השאלה לאיזה רכב? הרי לפקח יש את מספר הרכב

יאיר גולן: אני אתן לך את התשובה

יאיר גולן:  אחד, או לרכב של הנכה, הרי יסיעו אותו

יאיר גולן:  יכול להיות שאותו פצוע קטוע רגל יצטרך באיזשהו שלב התקנת מנגנון או אביזר נהיגה, בין אם זה מנגנון יד או דוושת מאיץ או תפוח הגה לפגועי ידיים וכדומה

יאיר גולן:  בינתיים בני משפחה יסיעו אותו

יאיר גולן:  זה או רכב של בני משפחה

יאיר גולן:  הם יהיו חייבים לשלוח את מספר הרכב למשרד הרישוי, או רכב של נכה שמישהו מסיע אותו

יאיר גולן:  על זה יירשם תו הנכה

ישראל אייכלר: אוקיי

ישראל אייכלר:  אנחנו תיכף נבקש ממשרד התחבורה לגבי התו נכה, אבל אני לא רוצה לסתות קודם כל מהדיון מהותי

יאיר גולן: לגבי המרב"ד יש פה בעיה מאוד אקוטית שצריך לקבל פה התייחסות ופתרון בהקדם

ישראל אייכלר: מה שאמרו פה אנשי אגף השיקום, שיש הסכמות עם המרב"ד לגבי תהליך העבודה

ישראל אייכלר:  קודם כל הם מקבלים זכאות רכב רפואי מאגף השיקום

ישראל אייכלר:  אתה ציינת שהם מקבלים רכב שכור או משהו כזה

ישראל אייכלר:  מילוי הצהרה אישית וצירוף גיליון רפואי מקופת חולים

ישראל אייכלר:  את אמרת עכשיו על העניין של השאלון

רות פרמינגר: סליחה, אדוני, למה צריך טופס של קופת חולים? אנשים שרוצים לבקש רישיון לא נותנים את הדיווח של קופת חולים

ישראל אייכלר: מה את רוצה, שהבן אדם בעצמו יכתוב וזהו?     

רות פרמינגר: לא

רות פרמינגר:  אם בפצועים עסקינן, אז יש לך רופא במרכז השיקום שייתן לך את הפרטים שלו

ישראל אייכלר: אה, למה קופת חולים ולא מרכז השיקום?      

רות פרמינגר: זה תלאות

ישראל אייכלר: אולי תיתני את התשובה את ממשרד הביטחון

ישראל אייכלר:  אני מניח שזה לא משנה לכם אם זה קופת חולים או בית חולים

הדר קרמר: בסוף אנחנו צריכים גיליון רפואי שהוא לא נמצא אצלנו

ישראל אייכלר: או קופת חולים או בית חולים

הדר קרמר: חשוב לי לציין שככל ועולה איזשהו ממצא מאותו שאלון רפואי, אז בעצם נדרש גם את הגיליון הרפואי

הדר קרמר:  המטרה בסוף לצמצם את ההפניות למרב"ד

ישראל אייכלר: מה את עונה לסעיף הראשון שדיבר אבנר גולן לגבי הדברים שאתם הייתם אמורים לעשות? אנחנו הרי בחוק מה-1 בספטמבר דרשנו שיהיה לכם איזשהו מסלול שאתם תוכלו בעצמם, שלא תהיו תלויים כל כך במרב"ד

ישראל אייכלר:  רק במידה שהמרב"ד קבע שהנכה לא תקין, אז צריך אישור, אבל אם הוא לא קבע שיש לו בעיה נניח בראייה או נפשית או משהו כזה, רק אז הוא צריך להגיע למרב"ד

ישראל אייכלר:  נדמה לי שפה גם אמרה הנציגה

ישראל אייכלר:  לימור הציגה

ישראל אייכלר:  כתוב פה ש"מעריכים כי נייתר את הצורך בבדיקה במרב"ד ל-70% מהאוכלוסייה

הדר קרמר: על ידי שני המסלולים האלה כמו שתיארתי, גם סיווג ספר הליקויים וגם את זה שבעצם אלה שמחויבים את המרב"ד

הדר קרמר:  אין לנו שום ברירה, נצטרך להעביר אותם למרב"ד גם אם לפני כן ניצור איזושהי התקשרות מול מדיטון

ישראל אייכלר: פה כתוב ש-70% מהפצועים לא יצטרכו

הדר קרמר: סיווגנו את זה לכמה קבוצות

הדר קרמר:  את אותם אלה שהם מחויבים מרב"ד, לא תהיה לנו ברירה, נצטרך להפנות למרב"ד כי בסוף הוא הסמכות החוקית לקבוע את זה גם אם נעשה התקשרות מול מדיטון שאנחנו עושים אותה

הדר קרמר:  אנחנו בתהליך התקשרות

הדר קרמר:  מדיטון הוא רק גוף ממליץ לאותם הרופאים

הדר קרמר:  בסוף אם מדיטון ימליץ לא להפנות למרב"ד, לא נפנה, אבל במקומות שמדיטון ימליץ כן להפנות למרב"ד, נצטרך

ישראל אייכלר: מדיטון, מה זה? תסבירי לפרוטוקול

ישראל אייכלר:  זה חברה שזכתה אצלכם במכרז?     

הדר קרמר: לא, זה אותה חברה שעושה בעצם את הבדיקות למרב"ד עצמו

הדר קרמר:  אנחנו רוצים לעשות התקשרות איתנו

ישראל אייכלר: ישירות בלי המרב"ד?     

הדר קרמר: כן, שהם יעשו לנו

קריאה: למה זה לא בוצע עד היום?     

הדר קרמר: כי בסוף אנחנו כפופים לחוק המכרזים

הדר קרמר:  אני מקווה שזה יהיה בהקדם

הדר קרמר:  אני שוב אומרת, בכל מקרה גם אם אנחנו נעשה את ההתקשרות עם מדיטון, זה רק גוף ממליץ

הדר קרמר:  ברגע שהוא ימליץ להפנות למרב"ד, אין לנו ברירה אלא לפנות אותם למרב"ד, אלא אם כן מדיטון יקבלו מהמרב"ד את הסמכות החוקית לאפשר לנו להשתמש בממצאים שלהם

רות פרמינגר: המרב"ד לא צריך לתת סמכות

רות פרמינגר:  זה בית המחוקקים ייתן לו סמכות

ישראל אייכלר: מה אומר משרד התחבורה לגבי העניין של המרב"ד? האם ידוע לכם שהשתנה משהו במרב"ד בחודש האחרון? ירד מספר הפונים, 25,000 שהיו על השולחן?      

חנן רובין: חנן אהרון, סגן מנהל אגף רישוי

חנן רובין:  המרב"ד מטפל באופן שוטף במשך השנה בכל הפניות של בדיקות רפואיות כאלה ואחרות

ישראל אייכלר: כן, אבל לגבי המלחמה הוא נערך במיוחד?     

חנן רובין: זה כמות גדולה מאוד

חנן רובין:  משרד התחבורה, אחרי שהמרב"ד יחליט אם הוא כשיר או לא כשיר, כמובן שאנחנו ניתן לו רישיון אם הוא כשיר, במיוחד שמדובר בקטועי גפיים למיניהם, מה שדיברנו עליהם כבר

חנן רובין:  אלה צריכים התאמות

חנן רובין:  יש התאמות לאביזרי רכב

חנן רובין:  אחרי שהוועדה תאשר איזה התאמות הוא צריך, זה ועדה של המכון

ישראל אייכלר: מתי הוא יגיע לוועדה הזאת להערכתך?     

חנן רובין: אחרי שהוא מופנה לשם

חנן רובין:  המרב"ד צריך להמליץ למורה הנהיגה שיתקין לו את מה שצריך כדי לעשות לו את הבדיקה לראות שאכן הוא כשיר עם האביזרים האלה לנהוג

חנן רובין:  בסוף יהיה מבחן שהוא עושה אצלנו, לראות אם אכן הוא נוהג עם האביזרים האלה וזה בטיחותי

ישראל אייכלר: כמה זמן הוא יחכה במרב"ד להערתך?     

חנן רובין: מבחינתנו נתנו הנחיה לכל המפקחים שלנו שעושים מבחני התאמה, לתת עדיפות מלאה לעניין הזה

חנן רובין:  מי שיבוא ויופנה מהמרב"ד אלינו, אם עד עכשיו היה צריך להמתין כי יש תור לטסטים באופן השוטף, אנחנו נתנו הנחיה לתת עדיפות עליונה שהם באים, הוא לא יצטרך להמתין הרבה

חנן רובין:  הוא לא צריך לחכות בתור עם כל הממתינים

ישראל אייכלר: משרד התחבורה מפעיל את המרב"ד, נכון?      

חנן רובין: לא

חנן רובין:  המרב"ד הוא גוף שעובד בת"פ של משרד הבריאות ואנחנו מפנים אליו את האנשים

ישראל אייכלר: אתם לא שותפים בהנהלת המרב"ד

חנן רובין: יש איזה ועדה משותפת שהיא כן אחראית

חנן רובין:  אני הייתי חבר בה בזמנו

ישראל אייכלר: על הציוד ועל האביזרים

חנן רובין: לא בהחלטות הרפואיות

ישראל אייכלר: זאת אומרת, אתם כן שותפים שם

ישראל אייכלר:  אני אשאל את המרב"ד בעצמו

ישראל אייכלר:  הם אמנם לא נמצאים פה איתנו אבל בפעם הקודמת הם היו

רות פרמינגר: ממש חבל שהם לא פה, אדוני

רות פרמינגר:  אני חושבת שזה פשוט עלבון בשבילנו שאנחנו באים, יום ולילה עובדים בשביל הנכים והם לא מוצאים לנכון לבוא כשהם העילה המרכזית לדיון הזה

רות פרמינגר:  זה לא בסדר

רות פרמינגר:  זה פגיעה בנו, לא בי

רות פרמינגר:  אין לי בעיה לבוא כל יום לפה

רות פרמינגר:  בנכים ובקטועים

ישראל אייכלר: ד"ר יובל דאדון, אתה בזום?      

יובל דאדון: אני מבקש בבקשה להגן על כבודם של עובדי המדינה

יובל דאדון:  לא יתכן שאני יושב פה ואני שומע כאן השמצות מעורכת הדין ומגורמים נוספים, כאשר יושבים אנשים במרב"ד, עובדים קשה מאוד בלי משאבים, בלי אנרגיות, כדי לתת דברים לאזרחים, ואני שומע כאן את ההשמצות האלו, אז אני מבקש בבקשה להגן עלינו

יובל דאדון:       כפי שאמרתי, הסיבה שלא יכולנו להגיע, מכיוון שעוד פחות משעתיים אני מעביר הדרכה לחמישה רופאים נוספים שעשינו מאמצי על כדי לגייס אותם, אז אני מבקש, אמירות כאלו של הוצאת שם רע הן לא במקום

יובל דאדון:  הן לא נכונות, הן לא מתאימות

ישראל אייכלר: אני לא שמעתי שום שם רע

ישראל אייכלר:  מה שאמרה פרמינגר, שהיא מצפה שהמרב"ד יהיה פה, ואתה אומר שיש נימוק צודק שיש לכם רופאים להכשיר, לכן למרות שבדרך כלל אני לא מסכים לזומים, הסכמתי בכבודך שתופיע בזום, אז על איזה השמצות דיברת?     

יובל דאדון: תודה רבה

ישראל אייכלר: לא היו פה השמצות, היה פה טענה ואתה השבת

ישראל אייכלר:  יש מספיק דברים שהם נקראים השמצות, לא לגבי המרב"ד

ישראל אייכלר:  אף אחד לא אמר השמצה

ישראל אייכלר:  אנחנו מאוד מעריכים את העבודה שלכם

ישראל אייכלר:  גם כשהיית פה והמרב"ד עלה פה עם 25,000 הטפסים שאתם לא מגיעים אליהם, גם אז הגנו עליך ועל העבודה שאתם עושים בתוך המצב הזה

ישראל אייכלר:  השאלה היא האם אתה חושב שיש אפשרות למרות הערימה של 25,000 פניות, שפצועי המלחמה בתקופה הזאת יקבלו איזשהו מסלול מהיר כדי שיוכלו לחזור לנהיגה?     

יובל דאדון: כמו שאמרנו וכמו שאמרה הדר, אנחנו נפגשנו יחד בשיתוף פעולה מלא של כל המשרדים, גם משרד הביטחון עם ראש אגף השיקום וגם משרד הרישוי כדי לראות איך אנחנו עושים את הכול כדי לתת לאותם נפגעים את הפתרון המהיר ביותר במסגרת הדברים האפשריים

ישראל אייכלר: יש לך אפשרות להגיד לנו זמן, שבועיים, שלושה, חודש? כמה זמן ייקח לפצוע? יש עכשיו 4,500 פצועים חדשים

ישראל אייכלר:  כמה זמן ייקח להם להגיע אליכם לבירור הראשוני, מי זכאי לקבל רישיון לשחרר אותו לכביש?     

יובל דאדון: אני יכול להגיד לך על מספרים שאני בוודאות יודע על דברים שעשינו בפועל

יובל דאדון:  ברגע שהגיעו פניות ספציפיות הם לא חיכו יותר מכמה ימים, וזה הכיוון שאליו אנחנו פועלים

ישראל אייכלר: אתה מדבר על נפגעי המלחמה?     

יובל דאדון: כן

יובל דאדון:  אנחנו מסמנים אותם

יובל דאדון:  נתנו הרשאה לשותפים שלנו במשרדים השונים שהם יכנסו ישירות לתוך המערכת שלנו

יובל דאדון:  לא יצטרכו לעבור ביורוקרטיות אלא אוטומטית דרך המערכת ישימו קטגוריה של "חרבות ברזל" כדי שנוכל לאתר אותם ולטפל בהם מהר מאוד

יובל דאדון:  אנחנו ערכנו פגישות גם עם ביטוח לאומי, גם עם משרד הביטחון כדי לבוא ולומר שאם יש בעיות אז תרימו טלפון

יובל דאדון:  אנחנו מדברים ישירות

יובל דאדון:  אנחנו לא מעכבים את האזרחים

יובל דאדון:  אנחנו לא מחכים עכשיו להעביר את זה דרך המיילים ודרך פרוצדורות ולהתחיל לשלוח

יובל דאדון:  לא, אנחנו עובדים באופן משותף ומלא, ביטוח לאומי, משרד הביטחון, משרד הרישוי, התחבורה ומשרד הבריאות כדי לסייע לאזרחים באופן ישיר, הרמוני ומלא שיתוף פעולה

יובל דאדון:  הדבר הזה קורה

יובל דאדון:       אזרחים שמגיעים אלינו, נפגעים, סידרנו בדיקה כמה שיותר מהר

יובל דאדון:  יותר מזה, אנחנו בודקים גם את האפשרות לראות האם יש בכלל עילה להגיע לבדיקה

יובל דאדון:  אם יש לנו כבר בדיקה מלאה שנעשתה בבית חולים שיקומי, שראה אותו רופא ונתן פירוט מלא של ממצאי הבדיקה הפיזיקלית, איך עובדות הידיים, איך עובדות הרגליים, אם יש איזה הפרעות אחרות

יובל דאדון:  על סמך הבדיקה הזאת יכול מאוד להיות שאפשר לקבל כבר החלטה ולחסוך מהאנשים את הצורך להגיע לבדיקה

יובל דאדון:  זה המטרה שלנו

יובל דאדון:  אין לנו שום מטרה לעכב

יובל דאדון:  זה בוער לכולנו

יובל דאדון:  כל אחד ואחד מעובדי המרב"ד, בוער להם לעזור כמה שיותר לאזרחים

יובל דאדון:  כל אחד ואחד מאיתנו הוא אזרח

יובל דאדון:  כל אחד ואחד מאיתנו רוצה לקבל את השירות הכי טוב שהוא יכול, והוא רוצה גם לתת את השירות הכי טוב שהוא יכול

ישראל אייכלר: משרד הביטחון יכול לאשר את הדברים, שתוך כמה ימים אנשים יכולים לקבל תשובות?      

הדר קרמר: כל אותם נכים שמגיעים אלינו, שהם כבר הוכרו עקרונית וקיבלו אחוזי נכות ויצאה להם הפניה למרב"ד, באמת קיבלנו את התשובות תוך מספר ימים בודדים

הדר קרמר:  צריך לחדד שאותם פצועים הם מגיעים ראשית קודם כל מבתי החולים בעקבות דיווח 12ב

הדר קרמר:  הם עדיין לא הגיעו אליי

הדר קרמר:  לא עברו ועדה

הדר קרמר:  הם בתהליך

הדר קרמר:  עוד לא מממשים את הרכב הרפואי שלהם שבכלל נפנה אותם למרב"ד

הדר קרמר:  פה אני חושבת שצריך לדייק

הדר קרמר:  קודם כל הוא נפצע, הגיע לבתי חולים, יש חובה רפואית של אותו רופא לדווח עליו למרב"ד ככל והוא מצא לנכון, לכן הדיווח כבר מתנהל בבית החולים

הדר קרמר:  בין הפער של בית החולים עד שהוא יצא אלינו, קיבל זכאות לרכב רפואי, שאני מזכירה לכם שאנחנו נותנים כרגע רכב שכור לשם הסעתו של הפצוע

ישראל אייכלר: את מדברת על אנשים שצריכים אביזרים ברכב

ישראל אייכלר:  אני מדבר קודם כל על הרישיון עצמו

ישראל אייכלר:  אולי אפשר לעשות מסלול שקודם כל יהיה לו רישיון בכיס

ישראל אייכלר:  אחרי זה נדבר על הרכב, על האביזרים שזה לוקח יותר זמן

הדר קרמר: זה בדיוק מה שאני מדייקת

הדר קרמר:  הם עדיין אפילו לא הגיעו אליי

הדר קרמר:  זה דיווח כשיוצא בבתי חולים

הדר קרמר:  צריך להפריד

הדר קרמר:  יש דיווח שיוצא בבית החולים בפציעתו

ישראל אייכלר: האזרח עצמו יכול לפנות ישירות או שהוא צריך לעבור דרככם?     

הדר קרמר: בית החולים מפנה אותו

הדר קרמר:  הוא לא צריך לעבור דרכי כי הוא עדיין לא הגיע לרמת הזכאות לרכב לממש רכב רפואי אצלי

הדר קרמר:  קודם כל יש דיווח עליו למרב"ד ב-12ב דרך בית החולים

הדר קרמר:  פה יש פער

ישראל אייכלר: בוא נשאל את ד"ר יובל דאדון

ישראל אייכלר:  המסלול המהיר הזה זה רק למי שכבר עבר את משרד הביטחון, או אנשים שברגע שאתה מקבל מבית חולים שיש פה פצוע "חרבות ברזל", אתה יכול להעביר אותו במסלול הזה גם?     

יובל דאדון: בדיוק

יובל דאדון:  גם מקורות אחרים

יובל דאדון:  כרגע אנחנו מקבלים מכמה מקומות שונים

ישראל אייכלר: לא רק ממשרד הביטחון

יובל דאדון: לא רק ממשרד הביטחון

יובל דאדון:  משרד הביטחון זה רק גורם אחד שאיתו עבדנו

יובל דאדון:  אנחנו נפגשנו גם עם ביטוח לאומי ואנחנו מקבלים פניות גם מבתי חולים וגם מגורמים נוספים

יובל דאדון:  כשאנחנו יודעים שזו הסיטואציה ומדובר על נפגעי "חרבות ברזל", מבחינתו אנחנו לא רוצים להוסיף שום דבר נוסף שיוסיף עוד עוול לאזרחים

ישראל אייכלר: אוקיי, זו נקודה חשובה מאוד שאמרת עכשיו, כי אם נחכה רק אחרי משרד הביטחון ואחרי זה ואחרי זה, אז זה יהיה ביורוקרטיה

יאיר גולן: הם כבר יבואו מוכנים למשרד הביטחון בעתיד

יובל דאדון: יותר מזה, אנחנו ממנים מישהו שזה יהיה הפוקוס שלו

יובל דאדון:  בדיוק שיהיה גורם שיבדוק שאף אחד לא נופל בין הכיסאות

יובל דאדון:  אחד החיילים שבדקתי שהיה בבארי, ישב אצלי והוא אמר, הוא לא יודע מה השלב הבא, אז הרמתי טלפון לשותפים שלנו במשרד הביטחון ואמרנו, תבדקו בבקשה, אל תשאירו אותו בלי תשובה

יובל דאדון:  תגידו לו למי הוא צריך לפנות, מה השלב הבא

יובל דאדון:  למי הוא צריך לדעת כדי לקבל את הרישיון שלו? מבחינת האזרחים הם רואים את כולנו כגורם אחד

יובל דאדון:  הם לא יודעים את ההבדל בין המשרדים

יובל דאדון:  אנחנו עובדים בשיתוף פעולה כדי שהאזרח יקבל את התמונה המלאה ויעבור כמה שפחות תחנות

ישראל אייכלר: ד"ר דאדון, הרשה לי לנצל את העובדה שסיפרת שאתה הולך להכשיר פה כמה רופאים

ישראל אייכלר:  מה השינויים בתקינה שלכם שעשיתם בחודשיים האחרונים?     

יובל דאדון: כרגע יש לנו עוד חמישה רופאים בכירים שעובדים איתנו על תיקים, ויש לי עכשיו עוד חמישה שאני אתן להם הכשרה היום כדי שהם יגיעו גם

יובל דאדון:  אנחנו מבחינתנו מוציאים עוד פעם את הקול קורא כדי שיעבדו כמה שיותר רופאים אצלנו שיעברו הכשרה ויטפלו בכמה שיותר אזרחים

ישראל אייכלר: זה קול קורא שאתה קורא לרופאים לבוא לעבוד?     

יובל דאדון: כן

יובל דאדון:  פרסמנו אותו כבר לפני כמה חודשים

יובל דאדון:  נפרסם שוב

ישראל אייכלר: כמה רופאים היו לכם לפני המלחמה? שלושה?     

יובל דאדון: היו

יובל דאדון:  לא מספיק

ישראל אייכלר: היום כמה יש לך?     

יובל דאדון: אנחנו מגדילים אותם

יובל דאדון:  אני אעבור את תהליך ההכשרה ואני אדע בדיוק כמה

ישראל אייכלר: היום אתה מדבר על עשרה רופאים

יובל דאדון: לכל הפחות

ישראל אייכלר: טוב, שיהיה בהצלחה ואנחנו נהיה בקשר

ישראל אייכלר:  תודה רבה לך

יאיר גולן: אפשר לגביו שאלה, בבקשה?     

ישראל אייכלר: אתה רוצה לקבל שאלה?     

יובל דאדון: בוודאי

ישראל אייכלר: מנציג נכי צה"ל

יובל דאדון: אנחנו פתוחים לביקורת

יובל דאדון:  הביקורת כדי לתקן, כדי לשנות למען הציבור

יובל דאדון:  הביקורת היא מבורכת

יובל דאדון:  אנחנו עובדים יחד אתכם

יובל דאדון:  אנחנו אזרחים גם

יובל דאדון:  אנחנו רוצים לתת שירות מעולה, אז בשמחה רבה

יאיר גולן: רציתי לשאול האם אתם פועלים לתקן את סעיף 12ב ולצמצם את סוגי המחלות או הפגימות שחלה חובה לרופאים לדווח? זה גם יקל בעתיד

יובל דאדון: אבנר, אני מפנה אותך לחוזר מנכ"ל שהפצנו ביולי שנה שעברה

יובל דאדון:  מה שהיה עד עכשיו בהגדרות הקודמות היה מאוד רחב

יובל דאדון:  היה דבר מאוד רחב ששם את אוכלוסיית הרופאים בסימן שאלה

יובל דאדון:  הם לא ידעו על מה לדווח

יובל דאדון:  מחלת לב קשה זה הגדרה מאוד רחבה

יובל דאדון:  כתוצאה מהדבר הזה אנחנו קיבלנו המון הפניות מכל מיני גורמים שונים, כל מיני רופאים שרואים אזרחים, אם זה בוועדות ניידות או בוועדות ביטוח לאומי

יובל דאדון:  מכיוון שלא ידעו על מה לדווח, מדווחים המון וזה מציף, מביא את המרב"ד למצב כזה שהכמות שאיתם צריכים להתמודד היא מאוד גדולה והיא הרבה מעבר למה שנדרש, מה שצריך, כי בסוף אחוז מאוד גדול זה אנשים שאין להם בעיה בכשירות נהיגה

יובל דאדון:  בגלל שלא ידעו מה לדווח, אז דיווחו ליתר ביטחון מבחינה משפטית

יאיר גולן: אתם מצמצמים את החוזר מיולי גם?     

יובל דאדון: כן

יובל דאדון:  אני ממליץ לך להיכנס בבקשה לאתר משרד הבריאות, לחפש את חוזר מנכ"ל מיולי 2023 – הגדרה מחדש של חובת הדיווח על נהגים המסכנים בנהיגה, ואתה תראה שיש שם גם טופס חדש שמגדיר בצורה מאוד קונקרטית אילו המצבים שהם מסכנים בנהיגה

יובל דאדון:  אם קודם זה היה כל מי שהיה לו דום נשימה בשינה וקיבלנו נגיד 2,000 דיווחים, סתם אני אומר מספר, אז עכשיו אנחנו באים ואומרים, זה רק מי שיש לו קריטריון כזה וכזה

יובל דאדון:  מ-2,000 זה מצטמצם ל-50

רות פרמינגר: אדוני, אני יכולה גם לשאול אותו שאלה בבקשה?     

ישראל אייכלר: אני לא רוצה לעכב אותו

רות פרמינגר: שאלה קטנה

רות פרמינגר:  יובל דאדון, זאת עו"ד רותי פרמינגר מארגון נפגעי פעולות איבה

רות פרמינגר:  למרות שאתה קצת מסרב לדבר איתי, אני רוצה לשאול אותך שאלה בבקשה

רות פרמינגר:       אנחנו ראינו את המכרז שעכשיו דיברת עליו, והמכרז הוא לנושא של בדיקת כשירות של רופאים לעבוד בתוך המרב"ד

רות פרמינגר:  אתה דיברת באחת הוועדות שאתם תאפשרו, או לפחות דיברנו על זה, אדוני היושב-ראש, שאפשר יהיה לקיים את התחליף לבדיקות במרב"ד, במרכזים הרפואיים

ישראל אייכלר: טוב, זה לא נוגע אליו, זה בדיון נוגע

ישראל אייכלר:  אם אתה רוצה, אתה יכול לענות, אבל אם לא אז אתה משוחרר

יובל דאדון: יש לי דווקא תשובה על זה

יובל דאדון:  בהמשך לאותו דיון קודם אנחנו הוצאנו כבר קול קורא לבתי חולים

רות פרמינגר: אפשר לראות את הקול קורא הזה? לא ראינו אותו

ישראל אייכלר: השאלה נשאלה

ישראל אייכלר:  כן, בבקשה תשובה

יובל דאדון: בוודאי, הוא הופץ והוא מגיע לכל בתי החולים השיקומיים

יובל דאדון:  כל מי שמעוניין מגיש את הדבר הזה

יובל דאדון:  הקול קורא הזה יצא לאחר שדיברנו בצורה יסודית עם אנשי הרכש אצלנו וכל הנושא של מכרזים כי זה חייב לעבור את כל הנהלים ואת כל התקינה ולבדוק שהכול נעשה לפי החוק וכמו שצריך ובאופן שוויוני ואחיד לגבי כל המרכזים הקיימים

יובל דאדון:  הדבר הזה הופץ

יובל דאדון:  אנחנו מחכים להצעות

ישראל אייכלר: תודה רבה לך, ד"ר דאדון

חנן רובין: שתי הערות, כבוד היושב-ראש, אם אפשר, תשובה לשאלה שנשאלה

חנן רובין:  אחד, לעניין רישיון הנהיגה

חנן רובין:  רישיון נהיגה שהיושב-ראש אמר שצריך לתת רישיון לפני, בסוף ברישיון נהיגה צריך שיהיה כתוב לו את כל ההגבלות של מה הוא צריך, איך הוא יכול לנהוג, עם איזה אביזרים, לכן אי אפשר לתת את הרישיון לפני כן זמני

ישראל אייכלר: לכן צריך שמישהו מוסמך יראה את זה

חנן רובין: דבר שני לגבי תו החניה שדיברנו

חנן רובין:  הוא אמר שנתנו לו לשנה, לקטוע רגליים

חנן רובין:  אנחנו עשינו הסדר עם משרד הביטחון

חנן רובין:  אנחנו מקבלים מהם את כל הרשימות באופן ישיר אלינו

חנן רובין:  אנחנו מנפיקים לכולם לפי הרשימות של משרד הביטחון תו חניה לשנה

חנן רובין:  אנחנו לא בודקים

חנן רובין:  הוא מקבל תו חניה מאיתנו לשנה, כולם

חנן רובין:  אנחנו לא שולחים את זה לרופא

חנן רובין:  לא בדקנו

חנן רובין:  אנחנו לא יודעים כלום

חנן רובין:  אנחנו נותנים לו תו לשנה בלי שאלות

חנן רובין:  בשנה הזאת יהיה זמן, אנחנו נעביר את הבקשות

ישראל אייכלר: אתה אומר שאחרי השנה הוא יקבל לצמיתות

חנן רובין: בהליך המסודר, ברור

רות פרמינגר: אדוני, זו עבירה גוררת עבירה אבל אחר כך נדבר על זה

חנן רובין: למה, אנחנו עושים משהו טוב

רות פרמינגר: קטוע, לא צריך להכניס אותו לתוך הלופ הזה

חנן רובין: עושים משהו טוב, אז זה עבירה

רות פרמינגר: זה לא קשור, משהו טוב

חנן רובין: יש תהליכים

חנן רובין:  אני לא מוסמך לתת תו חניה

ישראל אייכלר: אוקיי, אני הבנתי את התשובה שלו

ישראל אייכלר:  אם את לא הבנת, אז תשאלי אותו עוד פעם אבל לא פה

ישראל אייכלר:  הוא אומר שהוא נותן את זה דווקא כדי לאפשר לתת בלי שום שאלות לכולם, גורף, לכן הוא אומר, קחו את זה לשנה

ישראל אייכלר:  תוך שנה אני אבדוק, אם באמת אתם נכים, תביאו אישור, אז תקבלו לצמיתות

ישראל אייכלר:  זה נשמע מאוד הגיוני

ישראל אייכלר:  אין לי שום בעיה עם זה

הדר קרמר: זה אכן מתבצע ככה

הדר קרמר:  הם באמת סיכמו את זה מולנו

ישראל אייכלר: הם סיכמו את זה עם משרד הביטחון

הדר קרמר: נכון

הדר קרמר:  הם סיכמו את זה מולנו

הדר קרמר:  אנחנו מעבירים רשימות

הדר קרמר:  הם לא שואלים שאלות

הדר קרמר:  נותנים תווי חניה זמניים לשנה

ישראל אייכלר: אגב, יש לי את השאלה הזאת גם באזרחי

ישראל אייכלר:  אתם נותנים לאנשים שלא מסוגלים ללכת, אתם נותנים להם גם לשנה, לשנתיים?     

חנן רובין: יש לנו בעיה עם החלטות של הרופאים

חנן רובין:  אנחנו מטפלים בזה מול הרופאים

ישראל אייכלר: לא, אנשים שלפי התקנות שלכם מגיע להם לצמיתות ואתם נותנים להם לשנתיים, כך שהטענה של פרמינגר נכונה, אבל במקרה הזה פה הם עושים מבצע של מתן לכולם ואחרי זה הם יבדקו את זה

רות פרמינגר: אדוני, זה לקטועים

רות פרמינגר:  אתה יודע איך שהם נפגעים, הקטועים, ופונים אליי ואומרים לי, עכשיו עד עוד שנה, ומה יקרה אם לא יתקנו להם את זה? עוד פעם יצטרכו

רות פרמינגר:  למה לעשות תור למקום שלא צריך לעשות תור?      

ישראל אייכלר: לא, אני לא רוצה

ישראל אייכלר:  אני באמצע דיון בנושא אחר

רות פרמינגר: טוב, אוקיי

ישראל אייכלר: בעניין הקול קורא שהוא דיבר שצריך להגדיל את הרופאים בעניין מה שאת שאלת לגבי גורמים נוספים שיוכלו, אני ממשיך את הדיון בעניין הזה

ישראל אייכלר:  אני קיבלתי מכתב ממשרד הבריאות שד"ר חגי אמיר התבקש להציע תוכנית פעולה מתומחרת בהתאם לדרישות עבודות המרב"ד המפורטות אשר נשלחו אליו, על מנת שהמשרד יוכל לבחון הצעה זו במקביל להכנה של קול קורא עבור פנייה אקטיבית למוסדות נוספים

ישראל אייכלר:  זה אומר שמשרד הבריאות כבר מקבל את הרעיון הזה שגורמים נוספים יוכלו לעשות את הבדיקה הזאת

ישראל אייכלר:       עכשיו אני רוצה לשאול אותך, ד"ר חגי אמיר, האם הגשתם כבר למשרד הבריאות ומה קורה עם זה?     

חגי מירום: כן, מייד לאחר הישיבה שדובר בזמנו על הדבר הזה אנחנו היינו בקשר גם עם משרד הבריאות, הנציג של המרב"ד במשרד הבריאות

חגי מירום:  הגשנו לו הצעה של מה אנחנו יכולים, מה ניתן לעשות ואיך ניתן לעשות, כמה זה יעלה והכול

חגי מירום:  הצענו להם

חגי מירום:  לא שמענו מהם שום דבר מאז

חגי מירום:  אני גם לא שמעתי ולא קיבלתי את הקול קורא שדיבר עליו ד"ר דאדון

ישראל אייכלר: יש קול קורא

חגי מירום: כן, אבל לא קיבלנו את זה

ישראל אייכלר: ד"ר דאדון, הוא אומר שלא קיבל את הקול קורא

חגי מירום: אפשר לקדם את הקול קורא הזה כדי שנקבל אותו?     

יובל דאדון: לא רק שהפצנו, אתה גם קיבלת וואטסאפ מיניב

חגי מירום: אני קיבלתי הרגע וואטסאפ מיניב על מכרז

יובל דאדון: זה בנוסף

יובל דאדון:  הקול קורא כבר יצא

יובל דאדון:  בכל מקרה אנחנו ניקח את זה - - -      

ישראל אייכלר: אני מניח שאתם כבר תמצאו את הדרך לקול קורא

ישראל אייכלר:  לא אכפת לי לקבל העתק מהקול קורא לוועדת העבודה והרווחה

יובל דאדון: בוודאי

ישראל אייכלר: תודה רבה לכם

ישראל אייכלר:  נמשיך בדיון

ישראל אייכלר:      ד"ר חגי אמיר, יש לך מה להוסיף בהיערכות שלכם לעניין הזה?     

חגי מירום: כן

ישראל אייכלר: בבקשה

חגי מירום: אני רוצה להתייחס דווקא למה שחבר הכנסת אשר העלה בנושא של החיילים שמאושפזים

חגי מירום:  אנחנו ראינו את הבעיה הקיימת הזאת, ומי שראה את זה למעשה זאת אחת משתי המובילות של הנושא של שיקום נהיגה בארץ, עדינה שריד שהיא מנהלת את הנושא של שיקום נהיגה אצלנו בלוינשטיין

חגי מירום:  היא העלה את הבעיה הזאת של אותם חיילים שנפגעו, קטועים, פגועי ראש, פגועי חוט שדרה, כל הדברים האלה, ושהם עוברים אצלנו למעשה גם את הבירור וגם את שיקום הנהיגה אצלנו באשפוז

חגי מירום:  אני מבין שעדיין הם לא הגיעו לוועדה רפואית כי הם עדיין באשפוז, אבל הם פגועים מהמלחמה, הם חיילים, הם פגועי מלחמה

חגי מירום:  מה שאנחנו מציעים זה שאנחנו כבר נוכל במהלך כל התהליך הזה שאנחנו עושים, שאנחנו נוכל לקבל את האישור לעשות את המבחן, לתת להם את האביזרים הנדרשים והם יצאו איתנו כבר עם כל מה שצריך מבחינת משרד הרישוי

חגי מירום:  אני רוצה שנעבוד יחד עם משרד הרישוי

חגי מירום:  אנחנו עובדים איתם כבר

חגי מירום:  סגן מנהל אגף הרישוי מכיר את הרעיון הזה, שאנחנו נוכל לעשות כבר את כל הנושא הזה עוד באשפוז, זאת אומרת הוא מסיים את האשפוז, הוא יוצא כבר עם הדרישות לאביזרים, עם רישיון שיש לו

ישראל אייכלר: מתי זה יתחיל לעבוד ככה?   

חגי מירום: זה הצעה שלנו

חגי מירום:  כרגע התקנה אומרת שמי שמסוגל לעשות את זה, זה אך ורק המרב"ד

חגי מירום:  כדי שדבר כזה יקרה יש צורך בהוראת שעה חריגה, צו או נוהל שיינתנו על ידי שרת התחבורה, שיעקוף את התקנה הקיימת שמחייבת את אישור המרב"ד לאביזרי עזר בנהיגה לאותם חיילים, ואז ברגע שאנחנו מקבלים מעין תקנה כזאת שעוקפת את הדבר הזה, החיילים יוכלו בשיקום אצלנו לקבל כבר את הבדיקה, את ההתאמה של האביזרים

חגי מירום:  אם צריך התאמה של גז וברקס אם הם קטועים

חגי מירום:  אם הם צריכים תפוח הגה

חגי מירום:  כל האביזרים שאנחנו יכולים לתת לאותם חיילים, אנחנו כבר יכולים לאשר את זה, לסגור את הנושא של בחינת נהיגה אצלנו עם רכב מאובזר

חגי מירום:  ברגע שזה מאושר, הוא יוצא כבר עם רישיון ואז הוא יכול כבר בגמר השיקום בבית החולים לצאת על הרכב שלו ולהיות בקהילה כבר עם רכב או לגשת למשרד הביטחון לבקש את מה שמגיע לו

חגי מירום:  יהיה לו את הרישיון עם כל האבזור, ולסגור את זה

הדר קרמר: זה יחסוך גם לנו בתהליך העתידי כשהוא יוכר ויקבל אחוזי נכות בעת המימוש שלו של הרכב הרפואי, כמו שאמרתי, שאנחנו בדרך כלל מוציאים הפניה למרב"ד ככל ונמצא שהוא נדרש הפניה למרב"ד, זה כבר יחסוך שם את התהליך

הדר קרמר:  איך שהוא יגיע למשרד הביטחון, יקבל אחוזי נכות הוא גם יקבל את הזכאות שלו לממש את הרכב

הדר קרמר:  זה רעיון נפלא בעייננו

חגי מירום: יש לו כבר את הרישיון עם הדרישות שלו, עם האבזור

הדר קרמר: זה חוסך גם את זמן ההמתנה

ישראל אייכלר: מה אומר משרד התחבורה על זה?     

חגי מירום: זה נעשה יחד עם משרד התחבורה, ההצעה הזאת

חנן רובין: היום יש מספר מורים לנהיגה שבמהלך השנה, בשוטף הם מכשירים על המנגנונים למיניהם כדי שהם יבואו למבחן לראות שאכן זה מתאים

חנן רובין:  אני חושב שבכמויות שיש היום לדעתי מספר המורים המאושרים, אני מכיר את זה באופן אישי, אני גם בוחן שם בהרבה מקרים

חנן רובין:  ביטוח לאומי צריך לאשר יותר מורים עם יותר מכוניות כאלה מאובזרות

חגי מירום: בוא נתחיל את התהליך עם מה שיש

רות פרמינגר: לנו אין כלי רכב כאלה

ישראל אייכלר: בואו נפנה מייד לביטוח הלאומי

ישראל אייכלר:  נמצאת איתנו בזום דורית דניאל, אגף השיקום

ישראל אייכלר:  מייד אתם יכולים להפנות את השאלה לביטוח הלאומי

ישראל אייכלר:  קודם כל נשמע מה את אומרת, דורית דניאל מהביטוח הלאומי

ישראל אייכלר:  האם גם אתם מוצאים את הדרך לזרז את הטיפול בנפגעי המלחמה לגבי הרישוי? לא שומעים אותך

ישראל אייכלר:  אולי תפתחי את המיקרופון

ישראל אייכלר:  אני מתנצל, אבל אנחנו לא שומעים אותה

ישראל אייכלר:  תבדקי אצלך במחשב אם המיקרופון פתוח

רות פרמינגר: אדוני, עד שיבדקו אצלה, אני רוצה להגיד שני דברים

ישראל אייכלר: בבקשה

רות פרמינגר: ראשית למשרד התחבורה

רות פרמינגר:  חנן, לנו אין כלי רכב כמו שיש למשרד הביטחון, לאנשים עם מתקנים וכן הלאה

רות פרמינגר:  אין לנפגעי פעולות איבה

חנן רובין: זה לא שאין לכם

חנן רובין:  הביטוח הלאומי הרי בסוף מממן את זה

חנן רובין:  יש מורים לנהיגה שמאושרים על ידי ביטוח לאומי

רות פרמינגר: למשרד הביטחון יש צי של כלי רכב שלנו אין

חנן רובין: הם מאשרים אותם

חנן רובין:  גם שם צריך לתגבר בעוד מורים, בעוד מכוניות כי אחרת התור יהיה ארוך

רות פרמינגר: אוקיי

רות פרמינגר:  ביטוח לאומי יאפשר לנו לקחת כל מורה נהיגה שאפשרי

רות פרמינגר:  בסדר, זה אחד

רות פרמינגר:       דבר שני, 1980, אדוני, יש צו שר הבריאות שהוא זה שהגדיר את המכון הרפואי לבטיחות כמוסמך לבצע את הבדיקות הללו

רות פרמינגר:  הצו הזה שמתיר, הוא יכול גם להתיר עוד ולאפשר תיקון

רות פרמינגר:  זה צריך להיות של השר

ישראל אייכלר: שר התחבורה

רות פרמינגר: לא, צו שר הבריאות

רות פרמינגר:  אני יכולה להעביר לכם את זה

חגי מירום: שר הבריאות אומר את הצורך הרפואי באבזור או לא, אבל מי שנותן את הרישיון זה משרד התחבורה

חגי מירום:  זה מה שאנחנו צריכים

ישראל אייכלר: האם ביטוח לאומי כבר ערוכים לדבר? לא שומעים עדיין

חגי מירום: זה מה שאני רוצה, ששרת התחבורה תוציא הוראת שעה כרגע כדי לעקוף - - -     

ישראל אייכלר: אנחנו נעבור למשרד התחבורה

ישראל אייכלר:  אני רוצה לשאול האם שרת התחבורה מוכנה להוציא צו כזה ולאשר אותו?      

קריאה: אני לא יודעת אם זה אצלנו

ישראל אייכלר: איפה שזה לא יהיה

ישראל אייכלר:  אולי תפנה לשרה את הפנייה שלנו

ישראל אייכלר:  גם אנחנו נפנה, שהיא תיתן אישור בצו

ישראל אייכלר:  או אנחנו או ועדת כלכלה, מי שנוגע לזה

ישראל אייכלר:  אנחנו דנים בזה אבל יכול להיות שוועדת הכלכלה תרצה לאשר את זה

חנן רובין: אנחנו ניתן תשובה

ישראל אייכלר: אז תביאו תשובות בעניין הזה

ישראל אייכלר:       אתה רוצה להגיד משהו?     

אליהו צמח: כן

ישראל אייכלר: אליהו צמח, בבקשה

אליהו צמח: באתי להגיד דברים שלא כל כך קשורים לדיון, משהו שעלה עשרות פעמים וכל פעם אגף השיקום וארגון נכי צה"ל עוצר את זה

אליהו צמח:  תמיד הם אומרים שיקום, שיקום, שיקום

אליהו צמח:  בית לוחם זה הדבר המינימלי

אליהו צמח:  אפילו פעילויות שבועיות כרגע, ממה שדיברנו איתם הם לא מוכנים לשמוע בבית הלוחם

אליהו צמח:  אם זה דברים שאגף השיקום לא מוציא, אם זה קבוצות טיפול

קריאה: מה זה קשור לדיון?     

אליהו צמח: זה לא קשור לדיון אבל אנחנו מעלים את זה כבר עשרות פעמים וכל פעם זה נתקע בדלת אחרת

ישראל אייכלר: אני חשבתי שאתה רוצה להשתתף בדיון, לכן אני ביקשתי לשאול אם אתה רוצה להגיד משהו, כי אנחנו דנים עכשיו בעניין הזה

אליהו צמח: אנחנו מבקשים הצעה לדיון דחוף מהאחראים על בית המחוקקים

אליהו צמח:  אם זה לא יבוא מארגון נכי צה"ל ומאגף השיקום, אז שזה יבוא מבית המחוקקים

אליהו צמח:  איך אומרים, המשפט הידוע, אם יסגרו לנו את הדלת, ניכנס דרך החלון

אליהו צמח:  אנחנו עובדים על זה כבר הרבה זמן

ישראל אייכלר: אין בעיה, אמרת את הדברים

ישראל אייכלר:  אנחנו נעביר את הפרוטוקול לאגף השיקום

אליהו צמח: זה לא יכול להמשיך ככה

ישראל אייכלר: תודה רבה

ישראל אייכלר:       ברגע שאני לא יכול לדבר עם הביטחון הלאומי, אני חושב שמיצינו את הדיון

יאיר גולן: אני רוצה פה דקה אחת

ישראל אייכלר: בבקשה

יאיר גולן: אני רוצה לחזור לתצהיר שבעצם אגף שיקום דיווח עליו

יאיר גולן:  קודם כל אגף שיקום אחראי רק על הנכות המוכרת

יאיר גולן:  כל הזמן אגף השיקום טוען את זה חדשות לבקרים

יאיר גולן:  זה שאגף השיקום כרגע מבקש מפצועים ומנכים למלא תצהיר על מחלות אחרות, אני חושב שזה לא תפקידם

יאיר גולן:  זה מעכב את התהליך חד משמעית

יאיר גולן:  לפי סעיף 12ב כפי שציינו, רופא משפחה, יש לו את החובה לדווח על אותו בן אדם אם הוא חולה או יש לו איזה מחלה שבעצם מונעת ממנו כשירות נהיגה, לכן הטופס הזה לחלוטין מיותר

יאיר גולן:  אני גם לא יודע אם הוא תקף מבחינה משפטית להחתים נכה על דבר כזה

יאיר גולן:  נקבע חוק

יאיר גולן:  החוק נכנס ב-1

יאיר גולן: 9

יאיר גולן:  יש לנכה רישיון והמרב"ד לא פסל אותו, תנו לו רכב רפואי

יאיר גולן:  חצי שנה חלפה מאז החוק ויש היום כפי שציינתי חברה חיצונית שעובדת באגף שיקום

יאיר גולן:  אני מבקש לקבוע סד זמנים לאגף שיקום לבצע התקשרות עם החברה או לחילופין כפי שציין פה מנהל בית חולים לוינשטיין, ששרת התחבורה תקבע הוראת שעה שיהיה ניתן להשתמש בשירותיהם של בתי חולים שלהם יש את המנגנונים לבדיקת כשירות נהיגה, ויש שלושה בתי חולים כאלה בארץ

ישראל אייכלר: תודה רבה

רות פרמינגר: אנחנו מצטרפים לכל מילה שלו, אדוני

רות פרמינגר:  לוחות זמנים זה שם הדבר ואנחנו פשוט מתזזים את האנשים ומטרטרים

רות פרמינגר:  ככה וככה הגורל שלהם, כבר זה מה שקרה

רות פרמינגר:  חייבים לעזור להם, לקצר את ההליכים הללו

אליהו צמח: הרב אייכלר, אני חוזר רק על הדרישה שדיברתי מקודם

ישראל אייכלר: שמעתי את הדרישה

אליהו צמח: מחברי הכנסת החרדים לדרוש דיון דחוף על זה

ישראל אייכלר: אני דיברתי איתך ואני שומע

ישראל אייכלר:  נתתי לך לדבר פה למרות שזה לא נושא הדיון

ישראל אייכלר:  אנחנו נעביר לאגף השיקום את השאלות שלך

אליהו צמח: אנחנו כבר לא יודעים באיזה כיוון ללכת, הרב

ישראל אייכלר: אנחנו נעביר את השאלה לאגף השיקום בקשר לדבר שהעלית

ישראל אייכלר:  בסדר גמור

ישראל אייכלר:      אני רוצה לסכם את הדיון הזה

ישראל אייכלר:  אנחנו קודם כל נפנה לשרת התחבורה שתוציא צו לפי מה שאנחנו מבינים פה, שזה מקובל על כולם, שיאפשר לבתי חולים שיקומיים להעביר למשרד התחבורה את הנתונים שלהם שיוכלו לקבל את רישוי לנהיגה

רות פרמינגר: אדוני, אני רק רוצה לחדד משהו קטן

רות פרמינגר:  זה שני משרדים ששלובים אחד בשני בנושאים הללו, ואפילו לכמה מהפקידים בתוך המשרדים יש אי בהירות לנושא זה

ישראל אייכלר: אני מסכם את זה כך

ישראל אייכלר:  אנחנו פונים לשרת התחבורה ולשר הבריאות לבדוק את העניין הזה של המכונים השיקומיים שיוכלו להכין את הפצוע לקראת קבלת רישיון נהיגה

ישראל אייכלר:  זה דבר אחד

ישראל אייכלר:       דבר שני, אנחנו פונים לאגף השיקום לגבי מה שהעלה נציג נכי צה"ל, לקבוע לוח זמנים לגבי הפעלת החברה הזאת שבחוק הנכים אפשרנו לכם להשתמש בהם, אתם קוראים לזה מדיטון אבל זה לאו דווקא החברה הזאת, איזה חברה שאתם רוצים

הדר קרמר: גם מדיטון, אותה חברה שהוא מתכוון, שעושה את הבדיקות למרב"ד, בסוף היא צריכה את האישור החוקי כמו שהסביר פה מנהל - - -      

ישראל אייכלר: דיברנו על האישור כי זה הסעיף הראשון שצריך - - -     

הדר קרמר: אז זו אותה חברה אם כבר, וגם לאותן החברות האלה

ישראל אייכלר: שני הדברים האלה אנחנו רוצים, א', צו של שרת התחבורה ושר הבריאות על העניין הזה

ישראל אייכלר:  ב', היערכות של אגף השיקום לביצוע הדברים האלה

רות פרמינגר: ואגף שיקום של ביטוח הלאומי, לפעולות איבה

ישראל אייכלר: כן, הביטוח הלאומי במקביל לגבי פעולות איבה

יאיר גולן: אדוני יושב-ראש הוועדה, למדיטון יש כבר אישור מהמרב"ד לבצע בדיקת כשירות נהיגה

יאיר גולן:  הם מוסמכים

ישראל אייכלר: אמרתי לאו דווקא מדיטון כי אנחנו כוועדה לא מסתכלים על חברות כלכליות

ישראל אייכלר:  אנחנו מדברים על השירות שהמדינה צריכה לתת לציבור

ישראל אייכלר:       
     תודה רבה, ישיבה זו נעולה